**ПРИМЕР ПРИПРЕМЕ ЗА ЧАС ИСТОРИЈЕ ПОСВЕЋЕН НЕГОВАЊУ СЕЋАЊА НА „НОВОСАДСКУ РАЦИЈУ” 1942. ГОДИНЕ**

|  |  |  |  |
| --- | --- | --- | --- |
| Предмет: | Историја | Разред  | VIII |
| Наставна тема : | Југославија и српски народ у Другом светском рату  |
| Наставна јединица: | „Новосадска рација” (обрада) |
| Циљ наставне јединице: | Оспособљавање ученика да препознају важност неговања сећања на важне догађаје из историје Србије и српског народа као што је „Новосадска рација”. |
| Очекивани исходи на крају часа: | Ученик ће бити у стању да:* образложи смисао неговања сећања на трагичне историјске догађаје као што је „Новосадска рација”;
* образложи могуће последице овог злочина мађарских окупатора из 1942. године на савремено српско друштво;
* препозна, на примеру „Новосадске рације”, важност поштовања људских права;
* идентификује основне карактеристике тоталитаризма у Мађарској у време Другог светског рата и наведе његове последице у контексту злочина у јужној Бачкој;
* лоцира на историјској карти простор јужне Бачке где су извршени злочини почетком 1942. године;
* користећи ленту времена, смести „Новосадску рацију” на одговарајуће место међу најзначајнијим појавама и догађајима из историје Србије и српског народа у периоду Другог светског рата.
 |
| Методе рада: | Дијалошка метода, илустративно-демонстративна метода |
| Облици рада: | Фронтална настава, рад у пару или малој групи, индивидуални рад |
|   | Планиране активности наставника | Планиране активности ученика |
| Уводни део часа | * поставља питање ученицима да ли су урадили домаћи задатак дат на претходном часу, а који се односио на самостално истраживање о трагичном догађају из историје српског, јеврејског и ромског народа, названом „Новосадска рација” и на гледање документарног филма „Деца бесмртности” (Прилог 1), у којем је описан тај догађај;
* ученике дели у парове или мање групе (троје или четворо у групи);
* даје задатак ученицима (активност траје 10 минута) да у оквиру парова или група промисле, продискутују и наведу најмање пет разлога зашто је важно неговати сећање на догађаје из прошлости, попут „Новосадске рације” (као вид помоћи ученици се могу подстаћи да замисле какве би последице произашле ако би се у савременом друштву заборавило на такве догађаје и ако ни на који начин не би били обележавани);
* даје налог паровима или групама да размене одговоре до којих су дошли и записује их на табли као резултат рада читавог одељења (трајање 5 минута);
* представља разлоге (који су наведени на његовој презентацији или их записује на табли) за неговање сећања на трагичне догађаје из прошлости, који су, према његовом мишљењу, најважнији (на пример, помаже нам у разумевању света у којем живимо и у развијању сопственог идентитета, учи нас да уочимо упозоравајуће сигнале да се слични злочини могу поновити, инспирише нас да будемо бољи људи...) и пореди их са одговорима које су навели ученици (трајање 5 минута).
 | * питају, одговарају на питања, дискутују у оквиру групе и читавог одељења, бележе одговоре које су издвојиле њихова група и остале групе, као и оне које је представио наставник.
 |
| Средишњи део часа  | * поставља питање ученицима о томе шта су сазнали о „Новосадској рацији” радећи на домаћем задатку и потом заједнички издвајају најважније информације о том догађају и записују их на табли: када се злочин догодио, на којем простору, ко су били починиоци а ко жртве, које су биле последице...
* покреће дискусију о документарном филму „Деца бесмртности” током које ученици издвајају она сведочења потомака жртава која су на њих оставила посебан утисак;
* показује и са ученицима анализира фотографије (Прилог 2) и писане историјске изворе (Прилог 3);
* прати и вреднује рад и понашање ученика.
 | * записују најважније информације о „Новосадској рацији” који су забележени на табли, учествују у дискусији о филму, посматрајући историјску карту окупиране југословенске краљевине идентификују места у јужној Бачкој где је злочин извршен, уносе нове појмове у речник (на пример, Рација, Хонвед...), учествују у анализи историјских извора, попуњавају ленту времена.
 |
| Завршни део часа | * даје завршни коментар у којем је фокус поново на најважнијим разлозима за неговање сећања на догађаје из прошлости – неговање сећања нам помаже у разумевању савременог света и у развијању сопственог идентитета, учи нас да на време уочимо упозоравајуће сигнале да се слични злочини могу поновити, инспирише нас да будемо бољи људи... (током завршног дела часа на наставниковој презентацији може да буде приказана фотографија знаменитог споменика „Породица”, вајара Јована Солдатовића, посвећеног жртвама „Новосадске рације”);
* организује кратко понављање најважнијих појмова и чињеница;
* даје инструкције ученицима за рад код куће и упућује их на уџбеник и другу литературу (Прилог 4).
 | * слушају наставников завршни коментар и бележе инструкције за даљи рад, понављају најважније појмове, постављају питања.
 |
| Начини провере остварености исхода | * ученици су мотивисани за дискусију и, поштујући туђе мишљење, аргументују ставове о смислу неговања сећања на историјске догађаје као што је „Новосадска рација”, образлажу могуће последице овог злочина мађарских окупатора из 1942. године на савремено српско друштво и, на истом примеру, изводе закључак о важности поштовања људских права;
* ученици прецизно идентификују основне карактеристике тоталитаризма у Мађарској у време Другог светског рата;
* ученици лоцирају простор на којем су мађарски окупатори извршили злочине над Србима, Јеврејима и Ромима почетком 1942. године;
* ученици дефинишу појмове приликом израде речника;
* ученици су убележили податке у ленту времена.
 |
| Прилози | * Прилог 1. Документарни филм „Деца бесмртности”.

<https://www.youtube.com/watch?v=u77dXDdysvU> * Прилог 2. Препоручене фотографије.

<https://jadovno.com/wp-content/uploads/2016/01/Racija.jpg><https://novosadskaracija.com/wp-content/uploads/2021/04/masakr-005.jpg><https://jadovno.com/wp-content/uploads/2017/01/Novosadska_racija_vjesanje_nevinih_civila.jpg>* Прилог 3. Писани историјски извори.

<https://novosadskaracija.com/wp-content/uploads/2021/04/Izvod-iz-zapisnika-Feketehalmi-Ferenca.pdf><https://novosadskaracija.com/wp-content/uploads/2021/04/Saslusanje-svedoka-Vladislava-Komlosa-svedoka-racije.pdf><https://novosadskaracija.com/wp-content/uploads/2021/04/Pismena-zapovest-Grasi-Jozefa.pdf>* Прилог 4.

Препоручене интернет странице: Новосадска рација <https://novosadskaracija.com/>  Јадовно <https://jadovno.com/novosadska-racija-1942/?lng=lat>  Културни центар Новог Сада <https://www.kcns.org.rs/agora/novosadska-racija-1942-godine/>  Јеврејска дигитална библиотека <https://www.jevrejskadigitalnabiblioteka.rs/handle/123456789/1463> Препоручена литература:Kasaš, Aleksandar (1996). Mađari u Vojvodini 1941–1946. Novi Sad: Filozofski Fakultet u Novom Sadu.<https://plus.sr.cobiss.net/opac7/bib/109400327> Звонимир Голубовић, Рација у Јужној Бачкој, 1942. године, Нови Сад 1992.<https://plus.sr.cobiss.net/opac7/bib/19397127> Звонимир Голубовић, Рација 1942, Енциклопедија Новог Сада, књига 23, Нови Сад 2004.<https://plus.sr.cobiss.net/opac7/bib/192625415> Александар Вељић, Рација – Заборављен геноцид, Београд 2007.<https://plus.sr.cobiss.net/opac7/bib/144186380> Александар Вељић, Истина о Новосадској рацији, Сремска Каменица 2010.<https://plus.sr.cobiss.net/opac7/bib/258780167> Јован Радосављевић, Рација и логори у Бачкој за време Другог светског рата, Нови Сад 2012.<https://plus.sr.cobiss.net/opac7/bib/274242567>  |
| ОКВИР ЗА ПРЕИСПИТИВАЊЕ ОСТВАРЕНОГ ЧАСА: * Да ли ми је адекватан избор начина провере остварености исхода?
* Да ли сам планирао/ла адекватне активности ученика?
* Да ли је било одступања/потешкоћа приликом остваривања планираног?
* Шта бих сада урадио/ла нешто другачије?
* ...
 |  |